《饮普光寺坐中走笔用前韵》
明代·林光

聒人休更弄三弦，野寺寻春是最先。老树精应还识我，东岩僧亦解知天。

投壶例尽樽中醁，弄笔真成醉后仙。莫羡杭灯照归路，团团孤月出寒烟。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。